Myopsida
Myopsida on peajalgsete selts. Tegemist on pehmekehaliste kümne kombitsaga vähearenenud sisemise lubiainest kojaga mereselgrootutega. Mitmed morfoloogilised tunnused eristavad Myopsida rühma esindajaid selle sugulasühma kalmaariliste omadest. Mõned kõige ilmsemad erinevused ilmnevad silmade ehituses: Myopsida esindaja silmal puudub sekundaarne silmalaug ja seda katab hoopis läbipaistev sarvkesta membraan, mille ava on enamikul Myopsida esindajal taandunud mikroskoopiliseks eesmiseks pooriks.